CELEX: C2007/315/62
Language: sk
Date: 2007-12-22 00:00:00
Title: Vec T-194/04: Rozsudok Súdu prvého stupňa z  8. novembra 2007 – Bavarian Lager/Komisia ( Prístup k dokumentom — Nariadenie (ES) č. 1049/2001 — Dokumenty týkajúce sa konania o nesplnení povinnosti — Rozhodnutie o odmietnutí prístupu — Ochrana fyzických osôb pri spracovávaní osobných údajov — Nariadenie (ES) č. 45/2001 — Pojem súkromia )

22.12.2007   
            
            
               SK
            
            
               Úradný vestník Európskej únie
            
            
               C 315/33
            
         Rozsudok Súdu prvého stupňa z 8. novembra 2007 – Bavarian Lager/Komisia
   (Vec T-194/04) (1)
   
   („Prístup k dokumentom - Nariadenie (ES) č. 1049/2001 - Dokumenty týkajúce sa konania o nesplnení povinnosti - Rozhodnutie o odmietnutí prístupu - Ochrana fyzických osôb pri spracovávaní osobných údajov - Nariadenie (ES) č. 45/2001 - Pojem súkromia“)
   (2007/C 315/62)
   Jazyk konania: angličtina
   Účastníci konania
   
      Žalobkyňa: The Bavarian Lager Co. Ltd (Clitheroe, Spojené kráľovstvo) (v zastúpení: pôvodne J. Pearson a C. Bright, neskôr J. Webber a M. Readings, solicitors)
   
      Žalovaná: Komisia Európskych spoločenstiev (v zastúpení: C. Docksey a P. Aalto, splnomocnení zástupcovia)
   
      Vedľajší účastník, ktorý v konaní podporuje žalovanú: Európsky dozorný úradník pre ochranu údajov (EDÚOÚ) (v zastúpení: H. Hijmans, splnomocnený zástupca)
   Predmet veci
   Návrh na zrušenie rozhodnutia Komisie z 18. marca 2004, ktorým sa zamieta žiadosť podaná žalobkyňou s cieľom získať prístup k úplnej zápisnici zo stretnutia konaného v rámci konania o nesplnení povinnosti a návrh smerujúci k určeniu, že Komisia nesprávne ukončila konanie začaté proti vláde Spojeného kráľovstva Veľkej Británie a Severného Írska na základe článku 169 Zmluvy ES (teraz článok 226 ES)
   Výrok rozsudku
   
               1.
            
            
               Rozhodnutie Komisie z 18. marca 2004, ktorým sa zamieta žiadosť o prístup k úplnej zápisnici zo stretnutia 11. októbra 1996 obsahujúcej všetky mená, sa zrušuje.
            
         
               2.
            
            
               Komisia je povinná nahradiť trovy konania vynaložené spoločnosťou The Bavarian Lager Co. Ltd.
            
         
               3.
            
            
               Európsky dozorný úradník pre ochranu údajov (EDÚOÚ) znáša svoje vlastné trovy konania.
            
         
      (1)  Ú. v. EÚ C 201, 7.8.2004.